Diari Oficial de la Generalitat Valenciana


Sumari del DOGV 3937, del 12-02-2001 (2001/877)

ACORD de 21 de desembre de 2000, de la Comissió Territorial d'Urbanisme de València, relatiu a la modificació núm. 24 del Pla General d'Ordenació Urbana de Paterna.
--------------------------------------------------------------------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/877


Data del document
:   21-12-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Paterna
    * pla d'urbanisme

ACORD de 21 de desembre de 2000, de la Comissió Territorial d'Urbanisme de València, relatiu a la modificació núm. 24 del Pla General d'Ordenació Urbana de Paterna. [2001/X877]
  
Vist l'expedient tramés per l'Ajuntament de Paterna que fa referència a la modificació núm. 24 del Pla General d'Ordenació Urbana, i de conformitat amb els següents:
  
Antecedents de fet
  
Primer. El Projecte es va sotmetre a informació pública mitjançant acord del ple de l'Ajuntament, en la sessió del dia 29 de juny de 2000. Després del pertinent període d'exposició pública, en el qual no es van presentar al·legacions, va ser considerat aprovat provisionalment pel mateix òrgan, com es va indicar en l'acord de sotmetiment a informació pública.
  
Segon. El projecte consta de memòria, plànol d'informació i plànol d'ordenació.
  
Tercer. L'objecte de la modificació és la descatalogació de part de la parcel·la situada en l'avinguda País Valencià núm. 26-28, i atorgar-li la condició d'edificable en la zona que dóna als carrers Domingo Belenguer i Blasco Ibáñez, ocupada actualment per un jardí abandonat.
  
La citada parcel·la disposa d'un grau de protecció II, segons el Catàleg d'Edificis i Conjunts d'Interès Historicoartístic i Arqueològic de Paterna.
  
S'indica que l'edificació té interès històric, a diferència del jardí que no té cap interès per a la seua catalogació.
  
Mitjançant la present modificació es procedeix a la catalogació de l'edifici i el seu entorn, llevant el grau de protecció a la part posterior de la parcel·la. L'Ajuntament ha obtingut de forma gratuïta l'edifici per a la seua destinació a ús públic, mitjançant acord amb el propietari.
  
Quart. Durant la tramitació de l'expedient s'ha sol·licitat informe dels següents organismes:
  
Conselleria de Cultura, amb data 31 d'octubre de 2000.
  
Cinqué. Paterna té un Pla General d'Ordenació Urbana aprovat definitivament per la Comissió Territorial d'Urbanisme el 15 de novembre de 1990.
  
Sisé. La comissió informativa de la Comissió Territorial d'Urbanisme de València, en la sessió del dia 19 de desembre de 2000, va emetre informe relatiu al projecte que ens ocupa, complint així el que preceptua l'art. 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon. La documentació està completa, als efectes del compliment del que preceptua l'article 27 de la LRAU.
  
Tercer. Les determinacions contingudes en la Modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió celebrada el 21 de desembre de 2000, acorda aprovar definitivament la modificació núm. 24 del Pla General d'Ordenació Urbana de Paterna.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 21 de desembre de 2000.- El secretari de la Comissió Territorial d'Urbanisme: José Manuel Palau Navarro.